Den 30 kilometer lange enkeltstart blev kørt i blæst og kulde i Hobro. Rasmus Quaade tilbagelagde den kuperede rute i tiden 36,15.96, mere end et minut og ti sekunder bedre end nummer to Jimmi Sørensen fra Team Glud & Marstrand / LRØ Rådgivning. Og den nu dobbelte danske U23-mester var efterfølgende godt tilfreds med sin indsats: - Jeg er godt tilfreds med min præstation. Jeg vidste godt, at mit  niveau var højt og kørte vel optimalt. Mit niveau er som ved VM sidste år i Australien, og nu skal der bygges på frem mod VM i København, sagde han efter sejren til CyclingWorld.dk. Team Concordia Forsikring Himmerland havde i det hele taget en god dag: holdet havde hele fire ryttere i top ti. Ud over førstepladsen, så tog Lasse Norman Hansen sig af tredjepladsen, Nicolai Steensen blev nummer seks, mens Sebastian Lander kom ind på en tiendeplads.

Referat:
For andet år i træk kunne Rasmus Christian Quaade fra Team Concordia Forsikring Himmerland trække sig sejrrigt ud af enkeltstartsduellen ved U23 DM.